Myllylammi (Somero)

Myllylammi (myös Myllylampi) on Paimionjoen vesistöön kuuluva järvi Someron Pitkäjärvellä. Siihen laskee idästä padotun Hovirinnankosken kautta Pitkäjärvi ja sen jälkeen Paimionjoki muuttuu pääosin jokimaiseksi, vaikka vielä Kosken Sorvastolla onkin joen leventymänä pieni Sorvastonjärvi. Myllylammen pinta-ala on 13 ha ja pinnan korkeus on 80,3 metriä, mikä on vajaan metrin padon yläpuolista vesistönosaa alempana. Lammen rannassa on Someron kaupungin uimaranta sekä kesäasutusta. Järvi on savipohjainen ja sen vesi on sameaa.

Lähteet

Someron järvet

Paimionjoen vesistö